اسرائیلین سوریه‌نین دمشق هاوا لیمانینا تشکیل ائتدیگی هاوا سالدیریسیندا ۲ رژیم عسگرینین اؤلدوگو آچیقلاندی.
سوریه‌نین سانا خبر آژانسینین حربی قایناقلارا دایاندیردیغی خبره گؤره، اسرائیلین یئرلی واختلا ساعات ۰۲:۰۰دا دمشق هاوا لیمانینا هاوا سالدیریسی تشکیل ائتدیگی ادعا ائدیلدی.
خبرده سالدیری‌دا ایکی رژیم عسگرینین اؤلدوگو، هاوا لیمانینین ایسه خیدمت‌دن چیخدیغی ایفاده ائدیلدی.
باشکند دمشق و اطرافینداکی بؤلگه‌لرده رژیم اوردوسو ایله یاناشی، ایرانین اینقیلاب محافظه‌چیسی اوردوسو سپاه امرینده‌کی تروریست قروپلارین و اؤزللیکله لبنان حزب الله عنصورلارینین دا اولدوغو بیلینیر.
اسد رژیمی، ۲۰ دسامبردا دا اسرائیل قوه‌لرینین دمشقه سالدیری تشکیل ائتدیگینی ادعا ائتمیشدی.
اسرائیللی مقاملار، عمومیتله سوریه تورپاقلارینا تشکیل ائدیلن سالدیریلاری قونوسوندا یوروم وئرمکدن امتناع ائدیر.
اسرائیل، ایچ ساواشین باشلادیغی ۲۰۱۱.جی ایلده‌ن بری سوریه‌ده ایرانین دستکلدیگی قروپلارا و رژیمه عاید حربی منطقه‌لره قارشی زامان زامان سالدیریلار تشکیل ائدیر.
